24. ΝΟΜΟΣ υπ’ αριθ. 4152 της 10/18 Μαρτ. 1961 (ΦΕΚ Α΄ 45) Περί τροποποιήσεως και συμπληρώσεως των περί προμηθειών και εργασιών του Υπουργείου Εθνικής Αμύνης διατάξεων. Άρθρ.1.-Αναληφθείσαι υποχρεώσεις δι’ εργασίας ή προμηθείας εκ του εσωτερικού της αρμοδιότητος και των τριών κλάδων του Υπουργείου Εθνικής Αμύνης (Στρατού, Ναυτικού, Αεροπορίας) κατά την διάρκειαν οίκον. έτους, παραμένουν ως έξοδα του έτους τούτου, εφ’ όσον: α)Η κατακυρωτική απόφασις εξεδόθη ή η σχετική σύμβασις υπεγράφη εντός του έτους τούτου, και β)εγένετο έναρξις εκτελέσεως της προμηθείας ή της εργασίας προ της λήξεως οικον. έτους και ολοκλήρωσις εντός τριμήνου από της λήξεως αυτού. Άρθρ.2.-1.Δια προμηθείας εκ του εξωτερικού των εν άρθρ. 1 υπηρεσιών ων η πληρωμή ενεργείται μέσω της Τραπέζης Ελλάδος δι’ ανοίγματος πιστώσεως, η δαπάνη βαρύνει το οικον. έτος εις βάρος του οποίου εκδίδεται το οικείον χρηματικόν ένταλμα προπληρωμής, εφ’ όσον τούτο εξεδόθη προ της λήξεως αυτού ασχέτως προς την χρονολογίαν παραλαβής ή πληρωμής του είδους. 2.Εις περίπτωσιν ανεπαρκείας του ποσού του αρχικού χρηματικού εντάλματος προπληρωμής αι προκύπτουσαι, ένεκα συναλλαγματικής διαφοράς ή άλλων λόγων, συμπληρωματικαί δαπάναι εκ του ανοίγματος της πιστώσεως εις οιανδήποτε και αν ανάγωνται χρονικήν περίοδον αποτελούσιν έξοδα του προϋπολογισμού του οικον. έτους κατά την διάρκειαν του οποίου εκδίδονται τα οικεία χρηματικά εντάλματα πληρωμής. 3.Υπό των ως ανω διατάξεων διέπονται και πάσαι αι μέχρι σήμερον γενόμεναι προμήθειαι εκ του εξωτερικού, ων η πληρωμή εγένετο υπό της Τραπέζης Ελλάδος δι’ ανοίγματος πιστώσεως. Άρθρ.3.-Η κατά το άρθρ. 6 παρ. 1 του Α.Ν. της 30/30 Μαρτ. 1935 «περί προσωρινής διοικήσεως των εσόδων και εξόδων του Κράτους κλπ.» προθεσμία αποδόσεως λογαρισμού, προκειμένου ειδικώς περί ενταλμάτων προπληρωμής του άρθρ. 2 του παρόντος δύναται να παρατείνηται και πέραν του εν τη ειρημένη διατάξεις οριζομένου χρόνου δι’ ητιολογημένης κοινής αποφάσεως των Υπουργών Εθνικής Αμύνης και Οικονομικών. Τον ανωτέρω Α. Νόμον βλ. εν τόμ. 25  σελ. 102. Άρθρ.4.-Επιτρέπεται η συναπόδοσις λογαριασμού ενταλμάτων προπληρωμής και διαφόρων εισέτι οικον. ετών, εις ας περιπτώσεις ταύτα αναφέρονται εις το αυτό έργον ή την αυτήν προμήθειαν ή εργασίαν, δια τας οποίας τα δικαιολογητικά δεν είναι δυνατόν να διαχωρισθώσι κατ’ ένταλμα. Στρατιωτικές Προμήθειες 36.Ζ.α.24-25 Άρθρ.5.-Αι διατάξεις των άρθρ. 1 έως και 3 δεν έχουσιν εφαρμογήν επί πληρωμών δι’ εκτέλεσιν δημοσίων έργων του Υπουργείου Εθνικής Αμύνης δι’ ας ισχύουν αι περί τούτων ειδικαί διατάξεις: Άρθρ.6.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 